Publication: Magyar Közlöny
Issue: MK-2000-133 (Year: 2000, Number: 133)
Era: 1990-2004
Section: 10. számú melléklet a 44/2000. (XII. 27.) EüM rendelethez
Paragraph Index: 823

5. A hatályos munkabiztonsági és munkahigiénés előírások betartása mellett a termékekhez tartozó címkét olyan esetekben, amikor a terméket a további felhasználás során feldolgozzák, végtermékké alakítják át, olyan biztonsági utasításokkal kell kiegészíteni, amelyek a dolgozó ember egészségének és biztonságának védelme szempontjából fontos; például: — lehetőség szerint szabadban vagy jól szellőztethető helyen használandó; — a megmunkálás során lehetőség szerint kéziszerszámot vagy alacsony fordulatszámú szerszámot használjunk és ha szükséges alkalmazzunk elszívást; — ha lehetséges, a vágás vagy fúrás előtt nedvesítsük meg; — a port nedvesítsük, zárt tartályban fogjuk fel, a hulladékot biztonságosan távolítsuk el; — használjunk egyéni védőeszközt vagy védőeszközöket.

Source: https://magyarkozlony.hu/hivatalos-lapok/38f7c078af9081f050d7956a54ed66f91e5cae7b/dokumentumok/af867356a1e9d2d87824220d89a0b11d42c27bef/letoltes